ፕሬዝዳንት ዶናልድ ትራምፕ በእስያ ሀገራት የሚያደርጉትን ይፋዊ የሥራ ጉብኝት ነገ ይጀምራሉ
ፕሬዝዳንት ዶናልድ ትራምፕ በእስያ ሀገራት የሚኖራቸውን ይፋዊ የሥራ ጉብገኝት ነገ እንደሚጀምሩ  ተገለጸ ፡፡የጉብኝታቸው ዋና አላማም አሜሪካ ከሌሎች የኢስያ ሀገራት ጋር በመሆን ሰሜን ኮሪያ ካላት የኒዩክለር መርሃ ግብር እንድትታቀብ ጫና ለማሳደር  ነው ተብሏል፡፡ከበርካታ አሜሪካዊያንና  የፖለቲካ  ምሁሮች ጫና የበዛባቸውና የሚተቹት ፕሬዝዳንት ዶናልድ ትራምፕ በኢስያ ሀገራት ለ10 ቀናት የሚኖራቸውን ይፋዊ የስራ ጉብኝት  ነገ ይጀምራሉ፡፡ፕሬዝዳንቱ በሚኖራቸው የስራ ጉብኝት በመጀመሪያ ጃፓን አርፈው ፣ደቡብ ኮሪያ፣ቻይና፣ቬትናምና በመጨረሻም ፊሊፒንስን ጎብገኝተው እንደ ፈረንጆቹ ህዳር 14 ጉብኝታቸውን አጠናቀው እንደሚመለሱ ታውቋል፡፡በጉብኝታቸውም ከሀገራቱ ጋር በተለያዩ ጉዳይወች ዙሪያ ይመክራሉ ተብሎ ይጠበቃል፡፡ይፋዊ የስራዊ ጉብገኝት የተባለው የትራምፕ ጉዞ ዋና እቅዳቸው በሆነው በሰሜን ኮሪያ የኒዩክለር አቋም ላይ ለመምከር እንደሆነ ነው እየተነገረ ያለው፡፡የሰሜን ኮሪያን ሀሳብ ለማስቀየር ዋሽንግተን ከሀገራቱ ጋር በመሆን ለመምከርና ጫና ለማሳደር ጥረት እንደምታደርግም ተነግሯል፡፡ከዋይት ሀውስ ባለስልጣናት የተገኘው መረጃ እንደሚያመለክተው ፕሬዝዳንት ትራምፕ በሚያደርጉት ጉብኝት በ2016 በተደረገው የአሜሪካ ፕሬዝዳንታዊ ምርጫና በሩስያ ጣልቃ ገብነት የተከሰተውን  ክስም ትራምፕ ለኢስያ ሀገራት ግልፅ የሚያደርጉበት እንደሆነም ተገልጿል።  የፕሬዝዳንት ትራምፕ የኢስያ ሀገር ጉብኝት አሜሪካንና የትራምፕን አስተዳደር ለማሳወቀ ትልቅ እድልን የሚፈጥር ከመሆኑም ባለፍ በኢንዶ ፓስፊክ ሀገራት ያለውን የኢኮኖሚያዊና ፖለቲካዊ ትስስር የሚያዳብር እንደሚሆንም ይጠበቃል ።ትራምፕ በኢስያ ሀገራት በሚያደርጉት ጉብኝት ከሰሜን ኮሪያ ጉዳያቸው ባለፈ የአሜሪካን የኢኮኖሚና ዲፕሎማሲያዊ ግኑገኝነት ማስፋትና ነፃና ግልፅ የሆነ የኢንዶ ፓስፊክ ቀጠና መዘርጋት እንደሆነም ተነግሯል ።ፕሬዝዳንት ትራምፕ ነገ በሚጀምረው ጉብኝታቸው ወደ ሀዋይ ደሴት ጠረፍ በመጓዝ የአሜሪካ ወታደራዊ ኃይል በፓስፊክ ጠረፍ የሚያካሂደውን ሚናም በተመለከተ መመሪያ ይሰጣሉ ተብሎ ይጠበቃል ።    ቀጥሎም ፕሬዝዳንቱ ወደ ጃፓን እና ደቡብ ኮሪያ በመጓዝ  ከሁለቱ ሀገራት ጥምረት በመፍጠር በሰሜን ኮሪያ የኒዩክለር መርሃ ግብር ላይ የጋራ አቋም ይይዛሉ ነው የተባለው፡፡ትራምፕ በሁለቱ ሀገራት ያላቸውን ጉብኝት ሲያጠናቅቁ ደግሞ ወደ ቻይና በመጓዝ ፕሬዝዳንት  ዠ ፒንግን በፒዮንግ ያንግ ላይ ቀጥተኛ አቋም እንዲይዙ ያግባቧቸዋል ተብሏል ።ፕሬዝዳንት ትራምፕ በጉብገኝታቸው በቬትናም ዳናግ የሚካሄደውን የኢስያ ፓስፊክ ሀገራት የኢኮኖሚ ትስስር ስብሰባንም ይካፈላሉ ተብሏል፡፡በኢስያ ሀገራት ላይ እየታየ ባለው እድገትም ትራምፕ ድጋፍ እንደሚያደርጉ እና አሜሪካ ከሀገራቱ  ጋር ያላትን ትስስር እንድታጎለብት ይረዳታልም ተብሏል፡፡   